b"\n_START_ARTICLE_\nPolnocny-klassen\n_START_SECTION_\nKarakteristika\n_START_PARAGRAPH_\nPolnocny-klassen er klassificeret som et mellemstort landgangsfart\xc3\xb8j til pansrede mandskabsvogne (PMV) i den russiske fl\xc3\xa5de. Skibene er udstyret med en bovport som tillader lands\xc3\xa6tning p\xc3\xa5 fremmede strande. Polnocny-C versionen medbringer op til otte PMV'er, 250 ton blandet last eller en kombination af disse. De er ogs\xc3\xa5 udstyret med 140\xc2\xa0mm raketkastere der kan give betydelig ildst\xc3\xb8tte til landstyrker. Skibene er desuden udstyret med luftv\xc3\xa6rnsmissiler og artilleri.\n_START_SECTION_\nOperativ brug\n_START_PARAGRAPH_\nDe blev bygget i stort antal og var p\xc3\xa5 et tidspunkt omdrejningspunktet i den sovjetiske amfibiestyrke og gav det sovjetiske marineinfanteri et effektivt middel til magtprojektion. De er mere eller mindre udskiftet til fordel for nyere skibe s\xc3\xa5som Ropucha-klassen og luftpudefart\xc3\xb8jer."